Også nedrykkstriden hadde spenning til siste slutt. Foran siste serierunde var det fortsatt seks lag som kunne rykke ned. Sarpsborg 08, Tromsø og Hønefoss kjempet for å unngå de to nederste plassene som ga direkte nedrykk. Sarpsborg 08 kunne i tillegg unngå kvalifiseringsplassen dersom resultatene i andre kamper gikk deres vei. Mens Vålerenga, Sogndal og Sandnes Ulf kjempet for å unngå kvalifiseringsplassen. Tromsø måtte vinne sin kamp borte mot for å unngå direkte nedrykk. Men Tromsø som ikke hadde vunnet en eneste bortekamp så langt i sesongen, tapte også den siste bortekampen 4–1, og rykket ned etter 11 sesonger på rad i Tippeligaen. Hønefoss måtte også vinne sin kamp for å unngå direkte nedrykk, og tok to ledelsen to ganger mot Odd. Men en utligning av Herolind Shala og et mål av Frode Johnsen ga Odd en 3–2 seier. Sarpsborg 08 ledet sin kamp borte mot Viking da tilleggstiden startet. Og lå derfor på sikker plass ettersom at Sandnes Ulf tapte sin kamp borte mot Vålerenga. Men to overtidsmål av Benjamin Sulimani og Vidar Nisja, sendte Sarpsborg 08 ned til kvalifiseringsplassen, og Sandnes Ulf opp på sikker plass. I kvalifiseringen møtte de , og etter en 1-0 seier hjemme, og en 2-0 seier borte beholdt Sarpsborg 08 plassen i Tippeligaen.